b'\n_START_ARTICLE_\nBrander\n_START_PARAGRAPH_\nEn brander (eller et brandskib) var i sejlskibsperioden et skib, der blev ladet med let brandbare sager, i hvilke der blev stukket ild, hvorefter branderen sendtes ned mod de fjendtlige skibe for at stikke disse i brand. Brandere havde undertiden en mindre bes\xc3\xa6tning om bord og f\xc3\xb8rtes af en branderkommand\xc3\xb8r. Oftere dirigeredes det uden bes\xc3\xa6tning med str\xc3\xb8m og vind ned mod fjenden. N\xc3\xa5r der anvendtes krudt, blev der i branderen installeret en urv\xc3\xa6rkmekanisme, der efter forl\xc3\xb8bet af en vis tid bragte krudtet til ant\xc3\xa6ndelse.'